Høring af praksisplan for almen praksis 2014 
Sagsfremstilling 
200.     Høring af praksisplan for almen praksis 2014 - Åbent 
  
  
SAGENS INDHOLD 
Praksisplanudvalget for almen praksis sendte 2. oktober 2014 Praksisplan for almen praksis, Region Midtjylland, 1. 
del, i høring, og der er udarbejdet forslag til høringssvar.  
  
Hver region skal nedsætte et praksisplanudvalg for almen praksis i henhold til Sundhedsloven. Udvalget består af tre 
regionsrådspolitikere fra [adresse], fem byrådspolitikere udpeget af Kommunekontaktrådet (KKR) og tre 
praktiserende læger udpeget af Praktiserende Lægers Organisation Midtjylland. Borgmesteren i [adresse] 
Kommune er én af de udpegede byrådspolitikere, som KKR har udpeget.  
  
I praksisplanen fastlægges kapaciteten i almen praksis, ligesom opgaver i almen praksis samt snitflader og 
sammenhænge til det øvrige sundhedsvæsen beskrives.  
  
Praksisplanudvalget har opdelt praksisplanarbejdet i to dele. I 1. del er fokus primært på sikring af lægedækningen. 
Særligt i visse dele af regionen er det en stor udfordring for Region Midtjylland at rekruttere praktiserende læger. 
Samtidig er det i alle dele af regionen en udfordring at sikre lægedækning for de borgere, som opholder sig 
midlertidigt på kommunale institutioner mere end 15 km fra egen læge. I [adresse] drejer det sig på 
nuværende tidspunkt primært om korttidspladserne på plejecentrene [adresse], Skaghøj og Anlægget.  
  
Lægedækning forstås i overenskomsten for almen praksis som sikring af, at antallet af læger i regionen er 
tilstrækkeligt til, at alle borgere kan tilmeldes en alment praktiserende læge inden for 15 km. Praksisplanudvalget har
besluttet en bredere forståelse af begrebet, så lægedækning også omfatter borgere, der opholder sig midlertidigt 
på kommunale institutioner mere end 15 km fra egen læges praksis.  
  
Praksisplanen indeholder fire målsætninger med tilhørende anbefalinger for at sikre lægedækningen. Målsætninger 
og anbefalinger er følgende:  
  
Kontinuitet og nærhed i lægebetjeningen, hvor målene er, at: 
  
 
Byråd 
25. november 2014 
Sagsnr. 710-2014-
50094 
Dok.nr. 710-2014-
261716 
Sagsbehandler 
DPTIBM 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
Lov nr. 904 af 4. juli 2013 om ændring af 
Sundhedsloven og lov om klage og 
erstatningsadgang inden for sundhedsvæsenet 
· alle borgere kan tilmeldes en praksis, som lægebetjenes kontinuerligt af speciallæger i almen medicin i nærheden 
af deres bopæl 
· både nærhed og kontinuitet opnås i lægedækningen. Hvor begge hensyn ikke kan imødekommes samtidig, 
prioriteres kontinuitet højere end nærhed. 
  
Attraktive forhold for nedsættelse i almen praksis over hele regionen, hvor målet er, at: 
  
· der er adgang til praktiserende læge for alle borgere i regionen igennem en hensigtsmæssig fordeling af 
kapaciteten, og ved, at der skabes vilkår for de alment praktiserende læger, som gør det attraktivt at nedsætte sig 
over hele regionen. 
  
Nyttiggørelse af almen-medicinske speciallægekompetencer igennem nedsættelse eller ansættelse i almen praksis, 
hvor målet er, at: 
  
· der er adgang til praktiserende læge for alle borgere i regionen ved at speciallæger i almen medicin nedsætter sig 
som praktiserende læger eller får ansættelse i praksis.  
  
Lægedækning af borgere, som opholder sig midlertidigt mere end 15 km fra egen læge, hvor målet er, at:  
  
· lægedækningen også omfatter de borgere i regionen, som opholder sig midlertidigt mere end 15 km fra egen 
læge, fordi de er omfattet af et kommunalt tilbud.  
  
Praksisplanudvalget har skitseret to modeller for at imødekomme dette mål. De kommunale repræsentanter i 
udvalget anbefaler, at egen læge er primær kontaktperson ved behov for sygebesøg, at stedlig læge har 
sygebesøgsforpligtigelsen, og, at besøget sker efter aftale med egen læge. PLO-Midtjyllands repræsentanter 
anbefaler en anden model, hvor enten egen læge, stedlig læge eller en kommunalt ansat læge, påtager sig ansvaret 
for patientens behandling,  
  
Udover disse målsætninger og anbefalinger indeholder første del af praksisplanen en konkret vurdering af den 
aktuelle lægedækningssituation i [adresse]. 
  
VURDERING 
Social og Sundhed har udarbejdet et udkast til høringssvar, hvor der gives udtryk for, at Favrskov Kommune tilslutter 
sig de anbefalinger og målsætninger, praksisplanen indeholder.  
  
Favrskov Kommune bakker op om [adresse] bredere forståelse af lægedækningsbegrebet, da det 
forventes, at der i de kommende år vil være et øget behov for lægehjælp til kommunale institutioner/akutpladser.  
  
Favrskov Kommune har i høringssvaret endvidere påpeget, at det kommende arbejde med praksisplanen skal sikre,
at en række aftaler og initiativer bliver implementeret. Det drejer sig fx om: 
  
· opfølgende hjemmebesøg 
· FMK (fælles medicinkort) 
· Forløbsprogrammer 
· sundhedsaftalen for 2015-2018.  
  
Desuden foreslås, at det fremtidige arbejde med praksisplanen sætter fokus på lægernes rolle i forbindelse med 
følgende emner:  
  
· medicingennemgang 
· arbejdsdeling – for eksempel uddelegering til sygepleje 
· shared-care løsninger, fx via telemedicinske løsninger  
· særligt udsatte grupper 
· kommunale eller fælles udviklingsprojekter.  
  
Praktiserende lægers aktive deltagelse i gennemførelsen af de tiltag og opgaver, der udspringer af regeringens 
sundhedsudspil ”Jo før, jo bedre”, bør ifølge Social og Sundhed også sikres. Det drejer sig blandt andet om fast 
tilknytning af læge til plejecentre og bosteder og om målrettede sundhedstjek for patienter med særlig risiko for 
kronisk sygdom. 
  
Social og Sundhed vurderer på baggrund af praksisplanens kortlægning af lægedækningssituationen, at der ikke 
aktuelt er særligt behov for indsatser på dette område i [adresse]. 
  
INDDRAGELSE/KOMMUNIKATION 
Der gennemføres høring af praksisplanen blandt kommunerne og lægepraksis i [adresse] frem til 1. 
december 2014. Herefter forventes 1. del af praksisplanen endeligt vedtaget af Praksisplanudvalget for almen 
praksis 15. december 2014.  
  
ØKONOMISKE KONSEKVENSER 
Ifølge overenskomsten for almen praksis flyttes visse opgaver og økonomiske ressourcer (210 mio. kr. på landsplan) 
fra den centrale overenskomst til lokal forhandling i de regionale praksisplanudvalg. Det drejer sig om områderne 
vedrørende sygebesøg og samtaleterapi.  
  
Kommunerne Landsforening og Danske Regioner har, for at styrke det nære sundhedsvæsen, endvidere aftalt, at 
kommuner og regioner i overenskomstperioden supplerer de 210 mio. kr. med yderligere 200 mio.kr., fordelt med 
halvdelen til hver.  
  
For Favrskov Kommunes vedkommende har det medført, at der i budgettet for 2015 er afsat 266.000 kr. og 267.000 
kr. i henholdsvis 2016 og 2017 til de nye opgaver for almen praksis (U-416). 
  
INDSTILLING 
Social- og sundhedsdirektøren indstiller til Byrådet: 
  
1.    At udkast til høringssvar vedrørende praksisplan for almen praksis godkendes. 
  
BESLUTNING 
  
Social- og Sundhedsudvalget, 4. november 2014: 
Fraværende: Ingen 
  
Indstilles godkendt. 
  
Økonomiudvalget, 18. november 2014: 
Fraværende: Ingen 
  
Indstilles godkendt. 
  
Bilag 
  
  
  
  
Praksisplan 1. del almen praksis høringsversion 
021014 
710-2014-224885 
Høringssvar fra [adresse] til udkast til 
praksisplan for almen praksis 
710-2014-221530 
Byråd, 25. november 2014: 
Fraværende: Bo Eriksen 
  
Godkendt. 
